# Calendari shaka

El calendari Shaka (o calendari Śaka, o calendari nacional hindú) és un calendari solar que és utilitzat, a més a més del calendari gregorià a les comunicacions oficials del Govern de l'Índia, a més a més de molts mitjans de comunicacions indis. És el calendari oficial del país que es va introduir al 1957 reformulant el Shaka samvat per tal d'unificar calendaris diferents que existien en el nou estat. Aquest calendari, a més amés, també és reconegut per les comunitats hindús de Bangladesh, Indoxina, Indonèsia, Nepal i Filipines. L'equinocci de primavera, a finals del mes de març del calendari gregorià marca l'inici de l'any del calendari Shaka, que té un total de dotze mesos llunars que s'inicien amb la lluna nova. Per tal de corregir el decalatge entre el cicle solar i el lunar, que és més cur, afegeixen un mes (mes adhik) més o menys cada dos anys i mig. La setmana es fa seguint el model planetari regular de les llengües europees. Segons el calendari, l'any zero de l'era Shaka comença el 22 de març de l'any 78 del calendari gregoria prolèptic.

## Estructura del calendari

L'estructura del calendari segueix els signes del zodíac tropical més que el zodíac sidereal, que és el més utilitzat en els calendaris hindus i budistes.
    Estructura del calendari Shaka # Nom (Sanskrit) Length Data d'inici (Gregorià) zodíac tropical (Llatí) zodíac tropical (Sanskrit) 1Chaitra 3021–22 de MarçÀriesMeṣa 2Vaisakha 3120–21 d'AbrilToroVṛśabha 3Jyeshtha 3121–22 de MaigBessonsMithuna 4Ashadha 3221–22 de JunyCrancKarkaṭa / Karka 5Shraavana 3123–24 de JuliolLleóSiṃha 6Bhadrapada 3123–24 d'AgostVergeKanyā 7Ashvina 3023–24 de SetembreBalançaTulā 8Kārtika 3023–24 d'OctubreEscorpióVṛiścik‌‌‌a 9Agrahayana 3022–23 de NovembreSagitariDhanur 10Pausha 29 (30)22–23 de DesembreCapricornMakara 11Magha 3020–21 de GenerAquariKumbha 12Phalguna 3019–20 de FebrerPeixosMīna
Pausha és el desè mes del calendari i comença en el solstici de desembre, similar al Dey, el desè més del calendari persa. El Pausha té 29 dies i comença el 22 de desembre, excepte els anys de traspàs, en què té 30 dies. Els mesos de la primera meitat de l'any tenen 31 dies, excepte Ashadha, que té 32 dies per tal de seguir el moviment més lent del sol en aquesta època.
Els noms dels mesos deriven del calendari hindú, tot i que hi ha algunes variacions que possibiliten alguna confusió.
Els noms dels dies de la setmana deriven dels set planetes a ull nu. El primer dia de la setmana es diu Ravivāra (diumenge).
    Dies de la setmana del calendari Shaka Ordinal número Sanskrit dia de la setmana Sanskrit planeta Imatge icònica Català planeta Català dia de la setmana 1 Ravivāra Ravi Sol Diumenge 2 Somavāra Soma Lluna Dilluns 3 Maṅgalavāra Maṅgala Mart Dimarts 4 Budhavāra Budha Mercuri Dimecres 5 Bṛhaspativāra Bṛhaspati Júpiter Dijous 6 Śukravāra Śukra Venus Divendres 7 Śanivāra Śani Saturn Dissabte
Els anys comptabilitzats a l'era Shaka comencen a l'any 0, que correspon a l'any 78 de l'era comuna. Per a determinar els anys de traspàs, cal afegir 78 a cada any Shaka, si el resultat és un any de traspàs en el calendari gregoria, també ho serà al calendarai Shaka.

## Història
### Període Shaka

L'origen de l'era Shaka és molt controvertit. Segons alguns acadèmics, l'Era Shaka s'inicià quan va pujar al poder el rei Indo-Escita Chashtana el 78 d.C. També hi ha qui argumenta que l'inici de l'era Shaka correspon a l'ascensió del rei Kanixka I el mateix any. Tot i això, l'última recerca de Henry Falk indica que aquest rei va ascendir al tron l'any 127. A més a més, Kanixka I no era shaka, sinó que era un rei de l'Imperi Kuixan.

### Adopció

L'Astrofísic Meghnad Saha fou el líder del Comitè de la Reforma del Calendari que estava sota el paraigües del Concell de la Recerca Científica i Industrial. Aquest Comitè fou l'encarregat de preparar i acurar el calendari segons les evidències científiques que hauria caldria que s'adoptés a la totalitat de l'estat indi. Van estudiar 30 calendaris de diferents regions del país. Aquesta tasca es veié complicada per la seva integració als sentiments locals i religiosos. El primer ministre de l'India, Jawaharlal Nehru, va escriure al 1955 que:
    "Ells (els diversos calendaris) representen les divisions polítiques del passat del país ... . Ara hem aconseguit la independència. per això és òbviament desitjable que hi hagi una uniformitat del calentari pels nostres propòsits socials i cívics, i aquest hauria de ser creat segons criteris científics".
Líndia va adoptar el Temps d'efemèrides indi des del 1960 seguint la resolució de la Unió Astronòmica Internacional en totes les seves Efemèrides nacionals per tal de tenir uniformitat amb les altres nacions.

## Festivitats relacionades amb el calendari shaka que es celebren a Catalunya

Segons l'Oficina d'Afers Religiosos de l'Ajuntament de Barcelona, a la ciutat es celebren les següents efemèrides que tenen a veure amb el calendari Shaka:
* Festival dels carros (Ratha Yatra) durant el mes d'ashada (finals de juny).
* Durga Puja i Navaratri, festes en honor a la deessa Durga. A la lluna plena d'aswin (final de setembre o inici d'octubre).
* Maha Shivaratri, en honor a Xiva, durant la lluna minvant del mes de falguna (final de febrer).
* Krishna Janmashtami, festa que commemora el naixement de Krixna a inicis de Bhadra (finals d'agost). És una festivitat en la que també s'aixequen torres humanes, pel que s'ha relacionat amb els castells.
* Holi, festa de fogueres i colors que celebra l'amor i l'inici de la primavera. Es celebra durant la lluna plena de falguna (final de març). També es celebra a altres poblacions.
* Divali. Festa de les llums que celebra la prosperitat i la fecunditat durant l'Equinocci de tardor, a la lluna plena de kartika (fina d'octubre).

## Notes

* ↑ Ravivāra també anomenat Adivara.
* ↑ Bṛhaspativāra, també anomenat Guruvara.

## Referències

* ↑ «Calendari al web del Govern de l'Índia» (en anglès). [Consulta: 11 novembre 2024].
* 1 2 3 4 5 «HINDUISME | Per entendre el calendari hindú | Oficina d'Afers Religiosos | Ajuntament de Barcelona». [Consulta: 11 novembre 2024].
* ↑ «Le Convertisseur de calendrier». [Consulta: 11 novembre 2024].
* ↑ «National Identity Elements - National Calendar - Know India: National Portal of India», 19-08-2017. Arxivat de l'original el 2017-08-19. [Consulta: 11 novembre 2024].
* ↑ «The Lengths of the Seasons (on Earth)». [Consulta: 11 novembre 2024].
* ↑ Quint, The. «Happy ‘Saka’ New Year 1941: Story Behind India’s National Calendar» (en anglès), 22-03-2019. [Consulta: 11 novembre 2024].
* 1 2 Olivelle, Patrick. Between the Empires: Society in India 300 BCE to 400 CE (en anglès). Oxford University Press, 2006-07-13. ISBN 978-0-19-977507-1.
* ↑ «Chronology - Reckonings, Historical Event | Britannica» (en anglès). [Consulta: 11 novembre 2024].
* 1 2 Salomon, Richard. Indian Epigraphy: A Guide to the Study of Inscriptions in Sanskrit, Prakrit, and the other Indo-Aryan Languages (en anglès). Oxford University Press, 1998-12-10, p. 181-184. ISBN 978-0-19-535666-3.
* ↑ Stančo, Ladislav. Greek Gods in the East (en anglès). Charles University in Prague, Karolinum Press, 2012-10-01. ISBN 978-80-246-2045-9.
* ↑ Sagar, Krishna Chandra. Foreign Influence on Ancient India (en anglès). Northern Book Centre, 1992. ISBN 978-81-7211-028-4.
* ↑ «Meghnad Saha», 23-02-2015. Arxivat de l'original el 2015-02-23. [Consulta: 11 novembre 2024].
* ↑ «Ratha Yatra o Festival de los Carros, una celebración hindú por las calles de Ciutat Vella | Info Barcelona | Ayuntamiento de Barcelona» (en castellà). [Consulta: 11 novembre 2024].
* ↑ «Navaratri: la festividad india del baile de bastones | BCN Acción Intercultural | Ayuntamiento de Barcelona» (en castellà). [Consulta: 11 novembre 2024].
* ↑ «Durga Puja o Durga Utshav, festividad en honor de la diosa hindú | Info Barcelona | Ayuntamiento de Barcelona» (en castellà). [Consulta: 11 novembre 2024].
* ↑ entradium. «Compra entradas para MAHASHIVARATRI 2024, en Barcelona | entradium, por JAYA DEVA» (en castellà). [Consulta: 11 novembre 2024].
* ↑ «Celebración de Krishna Janmashtami en Barcelona» (en castellà), 15-08-2024. [Consulta: 11 novembre 2024].
* ↑ Marzal, Marta. «Celebrando Janmashtami en Barcelona – Indian Culture Centre» (en espanyol europeu), 12-08-2020. [Consulta: 11 novembre 2024].
* ↑ «Krishna Janmashtami» (en castellà). [Consulta: 11 novembre 2024].
* ↑ «FESTA HOLI SABADELL 2024». [Consulta: 11 novembre 2024].
* ↑ «Fiestas de todo el mundo: Diwali» (en castellà). [Consulta: 11 novembre 2024].

## Vegeu també

* Calendari hindú
* Calendari bengalí, un calendari indi relacionat.
* Shaka Samvat